**FORUM for ECONOMIC GROWTH and INVESTMENTS**

***forumegi.gr***

***"Trends & market indexes"***

***Newsletter No 4 14 Αυγούστου 2016***

**ΟΙ ΜΕΓΑΛΕΣ ΑΓΟΡΕΣ ΜΕ ΜΙΑ ΜΑΤΙΑ:**

***Η ΕΠΙΒΡΑΔΥΝΣΗ ΑΝΑΠΤΥΞΗΣ ΚΑΙ ΠΩΛΗΣΕΩΝ ΚΑΙ Η "ΑΠΟΓΕΙΩΣΗ" ΤΟΥ ΠΕΤΡΕΛΑΙΟΥ ΠΟΣΟ ΘΑ ΕΠΗΡΕΑΣΟΥΝ ΤΑ ΧΡΗΜΑΤΙΣΤΗΡΙΑ;***

**ΒΑΣΙΚΕΣ ΕΠΙΣΗΜΑΝΣΕΙΣ:**

# *Σημάδια "κόπωσης" στις χρηματιστηριακές αγορές στην τελευταία συνεδρίαση (12.8.16) με μικρή υποχώρηση των Μετοχικών Δεικτών, μετά από μερικές ημέρες νέων ρεκόρ σε υψηλά επίπεδα…*

# *Η ανάκαμψη του Αργού Πετρελαίου περίπου κατά 6% στις τελευταίες συνεδριάσεις δημιούργησε τελικά "αντιφατική συμπεριφορά" των Χρηματιστηριακών Δεικτών: άνοδος με βάση τους Δείκτες Τιμών του Πετρελαίου και στη συνέχεια ρευστοποιήσεις….*

# *"Μεγάλο ερώτημα" η περαιτέρω συμπεριφορά του Πετρελαίου, καθώς τυχόν νέα αυξήσεις του θα έχουν αρνητικές συνέπειες για την Ανάπτυξη και το Ενεργειακό Κόστος των πετρελαιοεισαγωγικών χωρών…*

# *Η δημοσιοποίηση οικονομικών στοιχείων για επιβράδυνση της Ανάπτυξης σε Ευρωζώνη και ΗΠΑ δεν δημιουργεί "ευνοϊκό κλίμα" για νέα ρεκόρ ανόδου των Μετοχικών Δεικτών….*

# *Παρά "τις αρνητικές προβλέψεις" για μεγάλη πτώση των Δεικτών Αγοράς της Βρετανίας δεν επαληθεύονται οι σχετικοί φόβοι! Προς το παρόν τουλάχιστον…*

# *Σε κάθε περίπτωση στο πρώτο μισό του Αυγούστου δεν επαληθεύτηκε το "άσχημο ιστορικό" του, σύμφωνα με το οποίο οι πτώσεις των Χρηματιστηριακών Δεικτών είναι μεγαλύτερες από τις ανόδους… Ωστόσο, στη δεύτερη εβδομάδα αυξήθηκε ο αριθμός των Καθόδων σε σύγκριση με την αμέσως προηγούμενη…*

# *Αρνητικά επηρεάζει τις Χρηματιστηριακές Προσδοκίες και η καταγραφόμενη πτώση των Τιμών Πωλήσεων σε επίπεδο Παραγωγών, που επηρεάζει αρνητικά την Κερδοφορία και πιθανώς τον όγκο των Πωλήσεων…*

# *Ιδιαίτερα θα πρέπει να προσεχθούν, τέλος, όσον αφορά τα Ασιατικά Χρηματιστήρια:*

# *οι Αποπληθωριστικές Τάσεις στις βιομηχανίες της Κίνας συνδυασμό με τη μείωση των επιτοκίων και το υπέρμετρα υψηλό χρέος των Επιχειρήσεων προς τις Τράπεζες και*

# *η "αδύναμη" Κατανάλωση στην Ιαπωνία που παρεμποδίζει την αύξηση του ΑΕΠ…*

# *Οι Αγορές Εμπορευμάτων επηρεάσθηκαν αρνητικά από τη μεγάλη άνοδο του Πετρελαίου… Εάν συνεχισθεί η άνοδος του "μαύρου χρυσού" θα επηρεασθούν αρνητικά και οι Μετοχές εταιρειών που έχουν ως υποκείμενη Αξία βασικές πρώτες ύλες…*

1. **ΧΡΗΜΑΤΙΣΤΗΡΙΟ ΤΩΝ ΗΠΑ**

**ΧΡΗΜΑΤΙΣΤΗΡΙΑΚΕΣ ΑΠΟΔΟΣΕΙΣ**: Ο Δείκτης S&P 500 έκλεισε την Παρασκευή στις 2,184.05 καταγράφοντας μικρή μείωση χαμηλότερα από την τιμή κλεισίματος της "τιμής ρεκόρ" των 2.182,87 Μονάδων στις 5.8.2016, δηλαδή πριν από μία εβδομάδα…

Μέσα στις δύο πρώτες χρηματιστηριακές εβδομάδες του Αυγούστου σημειώθηκαν 5 Άνοδοι και 5 Κάθοδοι! Στο τελευταίο μισό του Ιουλίου είχαν καταγραφεί 6 και 4 Άνοδοι… Δηλαδή μέσα στον Αύγουστο αρχίζουν να επικρατούν αναλογικά περισσότερες Πτωτικές Τάσεις….

Παρά τις πολύ καλές επιδόσεις της Οικονομίας των ΗΠΑ οι Χρηματιστηριακοί Δείκτες της έχουν τις μικρότερες μηνιαίες Αποδόσεις:

ΗΠΑ (Dow Jones Ind)…………….. +1,1%

ΙΑΠΩΝΙΑ (NIKKEI 225)…………… +4,2%

ΕΥΡΩΖΩΝΗ (EURO STOXX 50)… +2,4%

**ΟΜΟΣΠΟΝΔΙΑΚΟΣ ΠΡΟΫΠΟΛΟΓΙΣΜΟΣ:** Το έλλειμμα υποχώρησε στα 113 δισ. δολάρια τον Ιούλιο 2016, καταγράφοντας μια σημαντική πτώση κατά 24% σε σύγκριση με τον Ιούλιο 2014… Η πολύ θεετική αυτή εξέλιξη - που οφείλεται κυρίως στην ικανοποιητική μεγέθυνση της Οικονομίας των ΗΠΑ… - εενισχύει την ισοτιμία του Δολαρίου έναντι του Ευρώ και λοιπών νομισμάτων…

**ΛΙΑΝΙΚΕΣ ΠΩΛΗΣΕΙΣ:** Εντελώς απρόσμενα οι λιανικές πωλήσεις δεν παρουσίασαν καμμία μεταβολή τον Ιούλιο 2016 (0,0%), έναντι αύξησης κατά 0,8% τον Ιούνιο.

Η μείωση των λιανικών πωλήσεων ορισμένων διαρκών καταναλωτικών αγαθών (πχ έτοιμα ενδύματα) ενδεχόμενα να υποκρύπτει έναρξη επιβράδυνσης της Ιδιωτικής Κατανάλωσης που - εάν επαληθευτεί - θα επηρεάσει:

* τους ρυθμούς μεταβολής του ΑΕΠ,
* τον κύκλο εργασιών (και τις χρηματιστηριακές αποτιμήσεις) των αμερικανικών επιχειρήσεων κατά τους επόμενους μήνες,
* την "αποθέρμανση" του Πληθωρισμού κλπ

**ΔΕΙΚΤΕΣ ΤΙΜΩΝ ΠΑΡΑΓΩΓΟΥ:** Υποχώρησε κατά 0,4% τον Ιούλιο 2016 - η μεγαλύτερη πτώση από τον Σεπτέμβριο 2015 - έναντι αύξησης 0,5% τον Ιούνιο… Σε 12μηνη βάση η πτώση του σχετικού δείκτη ανήλθε σε 0,2% τον Ιούλιο 2016…

Η σχετική πτώση τιμών σε επίπεδο παραγωγών θα μπορούσε να υποδηλώνει:

* Μείωση της ανταγωνιστικότητας των επιχειρήσεων των ΗΠΑ λόγω ανατίμησης του Δολαρίου και αυξανόμενου ενεργειακού κόστους.
* Προσπάθειες των εταιρειών να συγκρατήσουν τις Πωλήσεις μέσω τη μείωσης των περιθωρίων κερδών.

**ΔΕΙΚΤΗΣ ΚΛΙΜΑΤΟΣ ΕΜΠΙΣΤΟΣΥΝΗΣ ΚΑΤΑΝΑΛΩΤΩΝ:** Διαμορφώθηκε στο επίπεδο των 90,4 μονάδων τον Αύγουστο 2016, κάτω από τις προσδοκίες των αναλυτών για διαμόρφωση στις 91,5 μονάδες

# ΧΡΗΜΑΤΙΣΤΗΡΙΑ ΕΥΡΩΖΩΝΗΣ

# ΧΡΗΜΑΤΙΣΤΗΡΙΑΚΕΣ ΑΠΟΔΟΣΕΙΣ:

# Με μια πολύ καλή εβδομαδιαία άνοδο 2,2% έκλεισε ο EURO STOXX 50, που καταγράφει τις χρηματιστηριακές τάσεις στην Ευρωζώνη.

# Η άνοδος του σχετικού δείκτη είναι ιδιαίτερα ικανοποιητική εάν συνυπολογισθεί ότι, η δημοσιοποίηση των στοιχείων για την πορεία του ΑΕΠ της Ευρωζώνης χαρακτηρίσθηκε "μέτρια" από τα διεθνή ΜΜΕ…

# Δικαιολογημένη η κατά 3,3% αύξηση του DAX Γερμανίας λόγω πολύ καλλίτερων αναπτυξιακών ρυθμών και πορείας του εμπορικού πλεονάσματος.

# Ωστόσο, πρέπει να προσεχθούν ιδιαίτερα στο Χρηματιστήριο της Γερμανίας:

# Στην τελευταία εβδομάδα κατεγράφησαν 3 Άνοδοι και 2 Κάθοδοι, ακριβώς όσες είχαν καταγραφεί και την προηγούμενη εβδομάδα…

# Οι αριθμοί Ανόδου υπερτερούν αυτών των ΗΠΑ…

# Τα Ευρωπαϊκά Χρηματιστήρια εμφανίζονται με "ιδιαίτερο δυναμισμό" σε σύγκριση με την πορεία των Αναπτυξιακών Ρυθμών της κάθε Οικονομίας - μέλους της Ευρωζώνης (βλ. μεταβολή ΑΕΠ Γαλλίας και CAC 40).

# Η ανοδική πορεία των Τιμών του Αργού Πετρελαίου επηρεάζει *(και θα συνεχίζει να την επηρεάζει…)* κατά αντιφατικό τρόπο. Έτσι παρατηρείται ότι η "υπέρμετρη άνοδος" των Τιμών του Πετρελαίου δεν "παρακολουθείται" από ανάλογη άνοδο των Χρηματιστηριακών Δεικτών…

# ΑΚΑΘΑΡΙΣΤΟ ΕΓΧΩΡΙΟ ΠΡΟΪΟΝ: Σημαντική επιβράδυνση της Ανάπτυξης στην Ευρωζώνη κατά το δεύτερο εξάμηνο 2016 με άνοδο του ΑΕΠ κατά 0,3%, έναντι του προηγούμενου τριμήνου, το οποίο είχε αυξηθεί κατά 0,6% έναντι του τελευταίου τριμήνου 2015… Σε ετήσια βάση η αύξηση του ΑΕΠ ήταν 1,6% στο δεύτερο τρίμηνο 2016, έναντι 1,7% στο πρώτο τρίμηνο…

# Ιδιαίτερα υπογραμμίζεται ότι:

# Στο δεύτερο τρίμηνο 2016 η Ανάπτυξη σε Γαλλία και Ιταλία ήταν 0,0% (από 0,7% και 0,3% στο πρώτο τρίμηνο), ενώ στη Γερμανία περιορίσθηκε στο 0,4% από 0,7% στο πρώτο τρίμηνο…

# Εντυπωσιακή άνοδο κατά 0,7% εμφάνισε η Ισπανία κατά το δεύτερο τρίμηνο 2016, ενώ παραμένει μόνιμα με υψηλούς αναπτυξιακούς ρυθμούς…

# Στην ΕΕ των "28" η Ανάπτυξη κατά το δεύτερο εξάμηνο 2016 κινήθηκε με άνοδο του ΑΕΠ κατά 0,4%, έναντι του προηγούμενου τριμήνου, το οποίο είχε αυξηθεί κατά 0,5% έναντι του τελευταίου τριμήνου 2015…

# Σε ετήσια βάση η αύξηση του ΑΕΠ ήταν 1,8% στο δεύτερο τρίμηνο 2016, όση ήταν και στο πρώτο τρίμηνο…

# ΓΕΡΜΑΝΙΑ:

# ΕΜΠΟΡΙΚΟ ΙΣΟΖΥΓΙΟ: Το πλεόνασμα εξωτερικό εμπορίου αυξήθηκε σε 24,9 δισ. ευρώ τον Ιούνιο 2016 από 23,9 δισ. τον αντίστοιχο μήνα του 2015…

# Οι πολύ καλές διεθνείς εμπορικές επιδόσεις της Γερμανίας ενισχύουν το Ευρώ και επιτρέπουν στη χώρα να εξασφαλίζει μικρότερο ποσοστό ανεργίας (4,2%) σε σύγκριση με τις μεγαλύτερες ανεπτυγμένες Οικονομίες.

# ΑΓΟΡΕΣ ΣΥΝΑΛΛΑΓΜΑΤΟΣ

# ΕΥΡΩ: Σημαντική η ανάκαμψή του κατά 0,6% έναντι του Δολαρίου την τελευταία εβδομάδα…

# Η ανωτέρω ανατίμηση αποδίδεται κυρίως:

# Στην "υπερτίμηση" του Δολαρίου λόγω του BREXIT και των αρνητικών επιπτώσεων που θα είχε για την Οικονομία της Ευρωζώνης

# Στη "σχετική χειροτέρευση" των Δεικτών των ΗΠΑ έναντι αυτών της Ευρωζώνης…

# ΔΟΛΑΡΙΟ: "Απογοητεύει" τελευταία η δημοσιοποίηση στοιχείων για επιβράδυνση του ΑΕΠ και των λιανικών πωλήσεων…

# Ωστόσο, υποβαθμίσθηκε από την αγορά η σημαντική μείωση του Ομοσπονδιακού Ελλείμματος.

# ΣΤΕΡΛΙΝΑ: "Νέα υποτίμηση" της Στερλίνας έναντι του Δολαρίου κατά 1,5% σε εβδομαδιαία βάση…

# Η Πιστωτική Χαλάρωση που υιοθέτησε η BoE ενισχύει με την Ανταγωνιστικότητα των επιχειρήσεων και το Χρηματιστήριο, αλλά κάνει πολύ ακριβότερες τις Εισαγωγές και προκαλείται επιτάχυνση του Πληθωρισμού…

# ΑΓΟΡΕΣ ΕΜΠΟΡΕΥΜΑΤΩΝ

# Η μεγάλη άνοδος των Τιμών Πετρελαίου έπληξε καίρια τις Τιμές των Εμπορευμάτων… Εάν συνεχισθεί αυτή η άνοδος του Πετρελαίου θα πληγεί η ζήτηση βασικών πρώτων υλών των πετρελαιοεισαγωγικών χωρών…

# Η άνοδος του Ενεργειακού Κόστους (λόγω Πετρελαίου) θα πρέπει να "αφομοιωθεί" από τους Παραγωγούς βιομηχανικών μετάλλων κλπ… Και αυτό δεν είναι καθόλου εύκολο…

# Η επιβράδυνση της ανόδου του ΑΕΠ στις ανεπτυγμένες χώρες στο δεύτερο τρίμηνο 2016 και η διαγραφόμενη υποχώρηση των λιανικών πωλήσεων και των χονδρικών τιμών στις αρχές τρίτου τριμήνου βραχυχρόνια δεν δημιουργούν "αισιοδοξία" για τις Τιμές των Εμπορευμάτων…

**ΑΝΑΛΥΣΗ:**

**ΚΙΜΩΝ ΣΤΕΡΙΩΤΗΣ**

**Δρ Οικονομολόγος**

**Ανάρτηση: http://www.forumegi.gr/trends-market-indexes/**